आडवाणी, अन्ना, रामदेव के पीछे आरएसएस : दिग्विजय  
आडवाणी की यात्रा से एक दिन पहले कांग्रेस महासचिव ने कहा कि अन्ना हज़ारे, बाबा रामदेव और बीजेपी के वरिष्ठ नेता लालकृष्ण आडवाणी, तीनों की यात्रा के पीछे आरएसएस का हाथ है।
दिग्विजय सिंह ने एक बार फिर आरएसएस पर निशाना साधा है। आडवाणी की यात्रा से एक दिन पहले कांग्रेस महासचिव ने कहा कि अन्ना हज़ारे, बाबा रामदेव और बीजेपी के वरिष्ठ नेता लालकृष्ण आडवाणी, तीनों की यात्रा के पीछे आरएसएस का हाथ है। उसने ही इन तीनों यात्राओं की योजना बनाई है। दिग्विजय सिंह ने यह भी कहा कि इन यात्राओं के जरिए संघ और बीजेपी नेता चंदा इकट्ठा करने का काम करेंगे। दिग्विजय के अलावा कांग्रेस के नेता संजय निरुपम ने कहा है कि बिहार में जहां से भी आडवाणी की जनचेतना यात्रा निकलेगी कांग्रेस कार्यकर्ता उसे काले झंडे दिखाएंगे।